Ruta de la Calç - Turisme de les Garrigues\n0 km La ruta comença a la rotonda que trobareu a l'entrada de Tarrés venint de la carretera N-240. Agafeu el camí de l'esquerra de la rotonda (camí de la variant de Tarrés). A uns 30 metres trobareu una zona d'aparcament de vehicles.\n0,5 km Agafeu un caminet que trobareu a mà esquerra. Al damunt de l'entrada al camí podreu visitar un forn de calç. Continueu la ruta seguint pel camí.\n0,7 km Trobareu una cruïlla de quatre camins. Si aneu cap a l'esquerra, a 0,5 km trobareu el forn Nou, una vista panoràmica i una pedrera. Per continuar amb la ruta seguiu recte pel camí que puja des de la cruïlla.\n0,9 km Arribareu a una bifurcació. Si anéssiu cap a l'esquerra faríeu cap a Fulleda; continueu la ruta cap a la dreta.\n1,3 km Trobareu un senderó a l'esquerra, si el seguiu trobareu el Forn de la Comardivina del ros (a 100 metres). Continueu el camí principal (recte).\n1,9 km Arribareu a una altra bifurcació. Si tireu cap a l'esquerra anireu al Forn dels Assèguils del Rabadà (a 140 metres); continueu cap a la dreta per seguir la ruta.\n2,3 km Arribareu a una esplanada, on abans hi havia una pedrera. Cap a la dreta hi ha la carretera; seguiu la ruta cap a l'esquerra.\n2,35 km Arribareu a una altra esplanada (el Toll de la Gravera). Cap a l'esquerra anireu als Forns Bessons del Pla del Xató (a 60 m). Aneu cap a la dreta per seguir la ruta.\n2,4 km Arribareu a una bifurcació del camí; seguiu pel camí de l'esquerra.\n2,5 km Arribareu a una altra bifurcació. si seguiu el camí a mà esquerra, a 30 metres heu d'agafar el senderó que porta al Forn dels Assèguils de Joan del Roig (a 170 metres). Per continuar la ruta agafeu el primer camí cap a la dreta.\n3,3 km El camí us portarà al Forn del buscarró del Pubillet. Per continuar la ruta heu d'agafar el senderó de la dreta que puja pel coster (són els únics 50 metres que els ciclistes hauran de carregar-se la bicicleta al coll).\n3,4 km Quan arribareu a dalt al pla, continueu el camí cap a la dreta.\n3,5 km Trobareu un senderó a mà esquerra; si l'agafeu, arribareu als Forns del Buscarró de la Pura (a 30 metres). Per continuar la ruta continueu pel camí pel qual veníeu (recte).\n3,7 km Arribareu a un camí; continueu per l'esquerra. Trobareu una altra cruïlla; agafeu també el camí de l'esquerra, que a poc a poc es transforma en senderó.\n4 km Arribareu a un camí principal; continueu per l'esquerra.\n4,6 km Trobareu un camí secundari a l'esquerra que es va transformant en senderó; agafeu-lo.\n4,8 km Trobareu un camí a l'esquerra; si el seguiu, a 2 metres trobareu el Forn del Buscarró del París. Continueu recte per seguir la ruta.\n5,1 km Trobareu un camí a la dreta i un a l'esquerra; continueu pel tercer que us ve recte.\n5,4 km Trobareu un senderó a la dreta; si el seguiu, arribareu al Forn de les Comes de Montgrat del Pujol (a 10 metres) i a l'antiga Font del Pujol (a 15 metres). Per continuar la ruta seguiu pel camí per on veníeu.\n5,5 km Trobareu una esplanada a mà esquerra; baixant hi ha els Forns Bessons de les Comes de Mongrat del Ros (a 25 metres). Continueu baixant pel senderó principal per seguir la ruta.\n5,8 km Arribareu a una cruïlla; continueu recte pel senderó.\n6,2 km Arribareu al Fondo de les Comes de Mongrat. Continueu recte pel senderó.\n6,5 km Arribareu al Forn de les comes de Mongrat del Mosset, que és a mà esquerra del camí. Aneu seguint pel sender que, fent ziga-zaga pel coster, us portarà fins a la plana superior.\n6,8 km Arribareu a una extensió de conreu; resseguiu el conreu per l'esquerra fins que arribareu a un camí, a 130 metres del camí d'on heu sortit.\n7,2 km Arribareu a un camí principal, gireu cap a l'esquerra.\n7,4 km Abans d'arribar a la carretera agafeu un senderó que hi ha mà esquerra (al costat del pal de la llum).\n7,45 km A mà esquerra trobareu el Forn del Pla del Ferran.\n7,6 km Travesseu la carretera i seguiu recte pel camí d'enfront.\n7,7 km Continueu recte pel camí principal.\n7,8 km Trobareu un camí a mà esquerra, des d'on veureu una cabana de volta a l'esquerra i per un senderó a la dreta (a 50 metres) hi ha el Forn Gran de l'Arbós. Continueu recte pel camí principal.\n8,1 km Arribareu a una bifurcació del camí; si agafeu l'esquerra, que és el principal, a 430 metres trobareu un forn de calç i a 660 una vista panoràmica. Continueu la ruta pel camí de la dreta.\n8,2 km Trobareu a mà esquerra la cabana de volta dels Plans del Fuster, continueu recte.\n8,5 km Trobareu un camí a mà esquerra, però heu de continuar recte.\n8,6 km Trobareu un caminet a mà esquerra; si el seguiu arribareu als Forns del Colomet al Codoç (a 50 metres). Continueu recte per seguir la ruta.\n8,65 km Trobareu un caminet a mà esquerra; si el seguiu arribareu al Forn del Colomet al Codoç i a la Pedrera del mateix forn (a 40 metres). Continueu recte per seguir la ruta.\n9 km Arribareu a un camí principal. Sou als Plans de Tarrés; si aneu cap a l'esquerra, arribareu (a 250 metres) a una vista panoràmica i (a 280 metres) a un forn de calç. Continueu cap a la dreta per seguir la ruta.\n9,3 km Trobareu un camí a l'esquerra; si l'agafeu arribareu (a 70 metres) als Forn Bessons de les costes de les Eres. Per continuar la ruta seguiu recte.\n9,5 km Trobareu un sender a l'esquerra; si l'agafeu arribareu (a 110 metres) al Forn de les Costes del Mosset. Per continuar la ruta seguiu recte.\n9,7 km Trobareu un camí a l'esquerra; si l'agafeu arribareu (a 150 metres) a uns forns de calç. Per continuar la ruta seguiu recte.\n10,1 km Arribareu a una bifurcació del camí, si agafeu el senderó del mig arribareu (a 60 metres) al Forn del Curull de l'Engràcia; si continueu recte pel camí principal seguireu la ruta.\n10,2 km Arribareu a la carretera; gireu cap a l'esquerra.\nDes d'aquí podeu seguir per la carretera fins a Tarrés (a 1,8 km). Si ho preferiu, podeu retornar per la ruta de la calç resseguint el camí fet inicialment (uns 2,5 km).\n10,3 km Per continuar la ruta de la calç, feu 100 metres per la carretera i agafeu el camí de mà dreta, que porta a la gravera.\n10,4 km Agafeu el camí a l'esquerra.\n10,8 km Arribareu a una cruïlla; agafeu el camí de l'esquerra.\n11,4 km Trobareu un camí a la dreta, però heu de continuar recte pel camí principal.\n11,8 km Trobareu un camí a l'esquerra; agafeu aquest camí.\n12 km Arribareu a una cruïlla de camins; continueu recte pel camí que fa baixada.\n12,2 km Arribareu a un camí principal (la variant); gireu cap a la dreta.\n12,7 km Arribareu al punt de sortida de la ruta.


Godoy parla sobre Verás que todo es Mentira\nQuè hi ha de veritat en Verás que todo es mentira?\nHi ha molta autobiografia. En tot espectacle, novel•la o poema sempre hi ha molta vida d’un mateix perquè és la que més coneixes i on millor pots mentir. Això va arrencar d’una frase de Jorge Luís Borges que deia ‘dir sempre la veritat és signe de pedanteria’. Em va semblar fascinant. Només un pedant diu la veritat. Un poeta deia ‘la veritat la diu qualsevol idiota’, però per mentir es necessita imaginació i els idiotes no tenen imaginació. Per mentir has d’imaginar. L’actor és un gran mentider perquè quan puges a l’escenari saps que vas a mentir perquè el teatre és ficció. Mentir ve del llatí ‘mentiri’, que alhora ve del sanscrit ‘mentior’ que significa imaginar. Aquell que menteix està imaginant, inventa, ficciona, crea, i això és el més bonic del món. Tu veus una pel•lícula i és fantasia pura, imaginació. No ho hem de confondre amb enganyar, no té res a veure. També ve del llatí, ‘ingannare’, que vol dir ‘treure’n profit’. A més, tu no pots anar dient sempre la veritat.\nDir la veritat de vegades molesta i fa patir l’altre.\nÉs a dir, menteixes per fer-los un favor als altres...\nUn dia a un amic meu li van diagnosticar una leucèmia, però el diagnòstic no estava clar i em deia ‘hauria preferit que m’haguessin mentit i m’haguessin dit que no tenia res, ara estic obsessionat amb la meva malaltia’. La veritat el va molestar, el va posar malalt. O bé, et trobes algú que saps que està en fase terminal i no li ho diràs.\nSegons tu, la mentida serveix per protegir...\nÉs un mecanisme de defensa. Els actors som mentiders conscients. Jo de petit ja mentia, era un gran mentider, ja m’ho deia la meva mare. I fora de l’escenari també menteixo. Estic en la línia, a la corda fluixa, puc caure i em poden descobrir.\nT’ho prens com un joc, doncs...\nÉs un joc. Mentida i veritat es donen la mà. La mentida ha existit sempre i existirà sempre. En humor és una veritat distorsionada. Qui no ha mentit? Em fot el tipus que et diu que sempre va amb la veritat per davant. No sigui vostè un imbècil. A això és el que es refereix Borges quan parla de què dir la veritat és signe de pedanteria.\nComentes que aquest espectacle és el teu text més reflexiu...\nEsperando a Godoy era un altre tipus d’espectacle, en aquest es reflexiona sobre la vida, la mort, l’amor, la felicitat, l’estupidesa, Déu. Jo he après amb el temps que l’humorista si no fa pensar, no és humorista. I si a sobre fa riure, és perfecte. A mi no m’interessa anar a escoltar aquell que no em diu res. Jo he anat a veure espectacles que quan surto no recordo res perquè no ha dit res d’important. En canvi, a mi, m’estan esperant a la porta i em parlen de frases o paraules que he dit en l’espectacle. He anat a veure a Gila, Faemino y Cansado, Pepe Rubianes i em vaig quedar amb les seves frases. Però si vas a veure algú que no et diu res, a mi no m’interessa. Això ja ho deia Miguel Mihura a La Codorniz, una revista que navega per la fantasia, és a dir, per la mentida.\nFer humor sobre temes com la mort, Déu o l’amor ajuda a relativitzar-los?\nSón temes transcendents, però allò transcendent també fa riure. No és transcendent la política? I és ben còmic. Un amic meu deia que els polítics no deixen res per als còmics. Gila era un mestre de l’humor negre, sobre la mort. A mi m’atrau. El meu pare va morir als meus braços i després va morir el meu sogre. Jo tinc la mort ben present, està latent. No sé què passarà el dia que jo sàpiga que vaig a morir. Sóc conscient que no hi ha res més. Mors i ja està. A mi que em demostrin que Déu existeix. En el humor hi cap tot. Jo vaig ser un desgraciat amb el matrimoni i per això aconsello a la gent que no es casi, que se separi. Les meves filles tenen parella però ja els dic que no durarà tota la vida. Ara la meva dona, després de 17 d’anys d’estar separats em demana de viure junts una altra vegada. Jo li he dit que si, però cadascú a casa seva. Jo estic els caps de setmana amb ella i entre setmana, a casa meva. Jo no convisc més amb ningú. Els dos primera anys després de separar-me ho vaig passar molt malament, però sóc un tipus molt fort i ho vaig aguantar amb la feina i després ja no em va importar.\nSempre jugues amb l’humor absurd i surrealista...\n‘Ho crec perquè és absurd’ deia Sant Agustí. Tu agafes un diari i veus que els titulars i les notícies són absurds i són coses que han passat. Un tipus que mata la seva dona i després s’entrega a la policia. Això no és normal, l’absurd està molt a prop de la realitat.\nI com arribes a crear aquest tipus d’humor?\nNi jo ho sé. Em surt, és intuïtiu. Jo surto a l’escenari i dic alguna cosa i després ho retinc per utilitzar-ho un altre dia.\nVols dir que cada dies canvies l’espectacle?\nVaig canviant. I guardo moltes coses. Tinc dos quaderns plens per a un espectacle que faré d’aquí a 10 anys, quan en tingui 80. Estic buscant el títol perquè jo tardo molt a trobar el títol dels espectacles. Amb l’espectacle anterior vaig estar 12 anys i amb aquest, espero estar-ne 10, així que ja estic preparant l’espectacle per d’aquí a 10 anys però el principal és el títol, que és molt important.\nCom sorgeix la col•laboració amb Andreu Buenafuente?\nHo explico a l’espectacle, al començament. Ell li va preguntar al meu mànager ‘què està fent el vell ara?’\nAquesta part és veritat...?\nSí. Va dir que li agradaria col•laborar amb mi, jo l’espectacle ja el tenia pràcticament acabat. Per això, l’Andreu va suggerir que poséssim en el programa de mà ‘espectacle casi dirigit i escrit per Andreu Buenafuente i Berto Romero’. A les 2h del matí rebia un correu del Berto que em suggeria canvis de l’Andreu. Tot el principi, me’l va canviar ell. Per exemple, jo abans pesava 90 quilos, estava malalt. Vaig anar al metge i vaig baixar 16 quilos. I ell em va dir ‘Estàs de puta mare, peses 16 quilos menys. No seguis en el tamboret, camina’.\nSuposo que l’experiència ha estat molt positiva...\nÉs clar, em va donar consells, Berto va corregir textos meus, perquè escriu molt bé.\nEn tot cas, tots els teus espectacles anteriors els havies dirigit tu mateix. Com vas viure això de què et dirigís un altre?\nDe vegades, el bosc es veu millor des de fora que des de dins. I ells van veure coses que jo mateix no veia. A més, hi ha bon rotllo amb ells.\nPortes més de 20 anys com a monologuista...\nVaig començar en 1974, en porto 38.\nNo has tingut mai la temptació de treballar amb una companyia?\nTreballant sol ets l’únic que parla, t’estalvies feina i discussions. I a part, guanyo més diners. No treballo més amb ningú. De vegades m’han trucat per fer coses, però no m’han interessat. Són molts anys fent coses sol. Jo he fet dues pel•lícules, em va costar, però ho vaig fer. Jo treballo sol i estic molt bé, dirigeixo, estic de productor. Sé que podria treballar en equip però em sento molt còmode treballant sol i és molt més fàcil per a mi perquè interpreto el que jo mateix escric.


El tracte que tenim amb els infants parla del nostre estat emocional. Quan els faig córrer per tot, no tinc paciència i no sóc capaç de respectar el seu ritme puc dir del cert que estic accelerada, estressada, passada de revolucions. Quan no sóc capaç de riure'm de les seves entremaliadures i me les prenc massa seriosament, m'exaspero se no actuen com jo vull i no sóc capaç d'escoltar-los, sé amb claredat que estic rígida, em falta flexibilitat i obertura a altres formes de fer. M'encanta tenir fills a casa perquè m'ajuden a equilibrar el meu estat emocional constantment. Per la manera com interactuo amb ells, sé de seguida quina és la meva predisposició . Els infants ens ajuden a sintonitzar amb la nostra manera de ser innata, espontània i autèntica.\nTot el que fem als nostres fills, ens ho estem fent en primer lloc a nosaltres. De manera que els nens i nenes amb qui tractem ens fan de mirall on apreciar quina mentalitat i mode de comportament estem desplegant. Si els estem corregint constantment vol dir que també som massa exigents amb nosaltres mateixos. Si no tolerem la seva originalitat, estic segura que també castrem la nostra pròpia creativitat. Si els renyem per tot, això ens indica que la nostra veu interior també és dèspota i autoritària.\nPer aquest motiu, el millor que podem fer és observar atentamentcom ens sentim davant els infants: estem disposats a cedir i deixar-nos endur en alguns aspectes? Sabem establir límits amb claredat i dolçor? Mantenim l'habilitat de meravellar-nos per tot? Destinem temps amb il·lusió a aquelles activitats que ens omplen tant? Veiem els altres com a possibles companys de jocs o només ens relacionem per funcionalitat? Devorem amb entusiasme una enorme bola de gelat o mengem amb apatia el mateix plat de cada dia?\nNens i nenes, expresseu-vos tal com sou, que així els adults ens recordarem de deixar volar la nostra vertadera personalitat, de fer les coses que més ens agrada fer i de preocupar-nos menys gaudint més. El contacte amb els infants ens obre les portes de la felicitat, el nostre estat natural. Potser la nostra interacció amb ells ha d'estar menys carregada d'intencions i més disposada a ser al seu costat, sense més, experimentant el present tal com és.


Setmana Santa a prop de Déu i a prop dels joves - Arquebisbat de Barcelona\nSetmana Santa a prop de Déu i a prop dels joves\nLa Delegació de Pastoral de Joventut recomana una sèrie d’iniciatives per a joves durant aquests dies\n27 març, 2015 -\nAmb motiu de la Setmana Santa, la Delegació de Pastoral de Joventut ha organitzat una sèrie d’iniciatives i en recomana d’altres, amb la finalitat de reviure i acompanyar els últims dies de Jesús de Natzaret i que els joves puguin compartir les vivències de la Pasqua de ben a prop, conjuntament amb altres joves.\nDijous 2 d’abril – PASKUA URBANA 2015 : ‘Una Pasqua de cine’\nPoden Star wars, Juegos del hambre o El Senyor dels anells ajudar-nos a viure i meditar sobre la passió, mort i resurrecció de Jesús? La Pasqua urbana d’aquest any, organitzada per la delegació i diversos grups de joves parroquials tindrà lloc a l’Església de Santa Anna i claustres el dia de Dijous Sant, de 10h a 15 h.\nPrograma (per a joves de 13 a 18 anys):\n10h – Acollida, benvinguda i pregària inicial\n10:30h – Gimcana Pasqual: La Passió en el cinema. Diverses proves on treballarem escenes de films coneguts, amb dinàmiques i reflexions\n12:30h – Via Creu urbà amb pregària a la creu final\n13:30h – Dinar a la plaça (Cadascú s’encarrega de portar el seu)\nPrograma (per a joves de 18 a 35 anys):\n10:30h – Cine Fórum Recés amb film ‘Calvary’. Una de les pel·licules religioses revelació d’aquest any, on a través de la darrera setmana de vida d’un capellà podem viure la darrera setmana de Jesús. Mn. Esteve Espin, expert en cinema, ens ajudarà a interpretar-la i meditar-la.\nDivendres 3 d’abril – Vetlla jove de la creu\nTot pregant i cantant amb altres joves, el Divendres sant, de 21h a 23h la Delegació convida a contemplar, mirar i descansar en la creu de Jesús a la Sala capitular de l’església de Santa Anna.\nALTRES PASQUES I RECESSOS PER A JOVES\nDissabte 28 de març – Sortida de Rams del MCJ-MUE: ‘Serem feliços en l’amistat i el servei’\nJoves de diverses parròquies de la diòcesi s’uneixen per preparar-se per la Pasqua a la ja tradicional trobada de Rams. Enguany serà el dissabte 28 de maç de 10h a 19h, a la Cisa, el santuari prop de Premià de mar i Premià de Dalt. Encara esteu a temps d’inscriure-us!!\nPer a més informació contactar amb: roman.toni@gmail.com\nDiumenge 5 d’abril – Pasqua de les avellanes: ‘Amb Crist cap a les perifèries’\nLa famosa Pasqua organitzada pels maristes torna un any més amb el lema: Amb Crist cap a les perifèries. Si t’animes encara estàs a temps!\nDiumenge 5 d’abril – Pasqua de Raimat: ‘Descarrega’t de mi, carrega’t de Tu’\nA Lleida, al col·legi Sant Pere Claver la comunitat de jesuïtes torna a organitzar la Pasqua pels adolescents i joves .\nDiumenge 5 d’abril – Pasqua de Christi Fidelis Laici: ‘No temas porque yo estoy contigo’\nSant Julià de Vilatorta acollirà la XIX pasqua jove que organitza el moviment.\nPer a més informaci: https://www.youtube.com/watch?v=3_dNplNpACw\nDiumenge 5 d’abril – Pasqua jove salesiana: ‘Et toca’\nA Castellnou del Bages hi tindrà lloc la Pasqua Jove salesiana.\n27-29 de març – Recés a Caldes per a noies / 1-4 d’abril – Recés a Caldes per a nois\nUn bona oportunitat si voleu viure la Setmana Santa en silenci i seguint els Exercicis ignasians amb altres joves.\nPer a més informació: cpcrcaldes@gmail.com


FIDEL CARBONI GUANYA LA 33^ EDICIÓ DEL PREMI LITERARI “RAFAEL SARI” - Obra Cultural de l'Alguer\nPosted on 29 de setembre 2016 by Obra Cultural\nS’és tenguda dimecres 28 de cavidani 2016, a les h. 19.00, a la sala conferències de la Fundació META, la manifestació final i la cerimònia de premiació del concurs de poesia i prosa “Rafael Sari” arribat a la 33^ edició. En rapresentancia del Municipi era present l’assessora a la Cultura Gabriella Esposito.\nLo concurs és organitzat de l’associació Obra Cultural de l’Alguer, amb l’ajut fondamental de Joan Irranca, ideador del premi al 1983. La comissió era formada de les professoreses Maria Antonietta Salaris, presidenta, Ginetta Amadori, Marianina Delrio, Marzia Caria, Giusy Pascalis i del professor Franco Sanna, membres.\nLo president de l’Obra Cultural Pino Tilloca ha obert la tardada amb un intervent en el qual ha posat en evidència com lo Premi Sari tengui un ruol determinant de promoció cultural i constitueix l’únic i més autorevol punt de riferiment pels poetes i escriptors algueresos i catalans, de aquellos coneixuts i de aquellos que volen i merèixen de eixir de l’anonimat. Segons Pino Tilloca, menester incentivar una presa de consciència de part de les famílies, de les escoles, de les associacions i de l’aministració comunal. No se pot permitir que l’alguerés resti una llengua escrita , cantada i recitada. La represa de un ús social de la llengua és l’objectiu més important de conseguir i les escoles jugan un rol important perquè los joves estan en les escoles, i sol les escoles poden dar un contribut fondamental en merit. Per aqueixa raó ha sol·licitat tots a una major atenció al problema de la llengua algueresa.\nLa prof.ra Maria Antonietta Salaris,ha il·lustrat los criteris de valutació i les característiques de les obres arribades i ha posat en evidència la participació dels minyons i la bona qualitat de les composicions poetiques.\nLa prof.ra Giusy Pascalis ha dat lectura del verbal de la comissió i són estats així proclamats los guanyadors.\nRelativament a la secció A, reservada a les escoles de l’Alguer, lo premi dedicat a la mestra Vera Paolini, muller del poeta Rafael Sari, és estat assignat a l’Institut Comprensivo n. 2, classe 5^E de l’Escola Primaria Maria Immacolata del mestre Claudio Sanna pel treball “Cançons alguereses”. Primer de retirar lo premi, los alumnes, acompanyats del mestre Caudio Sanna, han cantat i sonat tres cançons en alguerés.\nSempre per la secció A, és estat premiat lo Liceo de l’Alguer pel treball “Les núvoles de Aristòfane”, un adaptament teatral en alguerés de l’obra del poeta grec. Les alumnes, acompanyades de la professoressa Vannina Oggiano, han realitzat, per l’ocasió, una petita escena de l’espctacul que siguerà representat al mes de febrer 2017.\nal tercer lloc s’és classificat lo conte entitulat “Les Roses Breus” de Ramon Minoves.\nal segon lloc s’és classificada l’obra entitulada “ Conte de Nadal” de Angel Fabregat i Morera\nlo primer classificat és estat lo conte entitulat “Si véns em trobaràs” de Roser Jurado Regué.\n-la tercera classificada és la poesia entitulada “La Leó” de Dolors Dilmé Serra.\nal primer lloc se són classificades dues obres ex aequo: la poesia entitulada “Pels camins de l’exili” de Pierrette Cherbonnier i la poesia “Esteles D’Esperança” de Pepa Molina i Pons.\nPer la Secció C de prosa en la variant algueresa, és estat premiat lo conte entitulat “Los ulls de la gata” de Lluís Zucca.\nPrimer de passar a la premiació de la secció C, Enrico Loffredo, soci de l’Obra Cultural de l’Alguer, a nom dels “Amants de la poesia algueresa” ha donat una targa a Joan Irranca per lo sou empenyo a favor de la poesia algueresa que dura de 33 anys.\n“Manuel” de Anna Fenu.\n“Adiós amor” de Franco Cano.\n“He dançat amb la nit” de Anna Cinzia Paolucci.\n“Lo Cel d’Estiu” de Enzo Sogos.\nAl tercer lloc s’és classificada la poesia: “Davalla el sol” de Antoni Canu.\nAl segon lloc s’és classificada la poesia entitulada “Miques de alegria”, de Giampiera Piga.\nGuanya lo Premi “Rafael Sari” 2016 la poesia “Records d’Altre Temps”de Fidel Carboni.\nFidel Carboni ha recivit lo premi de les mans de l’assessora a la Cultura Gabriella Esposito que en el sou intervent ha posat en evidència l’empenyo de l’aministració comunal a favor de la llengua algueresa.\nN.B.: les fotos són de Giampiera Piga\nESCOLA DE ALGUERÉS “PASQUAL SCANU” – OBERTES LES INSCRIPCIONS


Altrament, seguint la comparança del fil musical, podem afirmar que, així com es pot arribar a compondre i interpretar una bona cançó a partir de combinacions diverses entre veu i instruments, també és cert —com han repetit moltes vegades els experts en la matèria— que no hi ha una sola manera de puntuar correctament una frase o un text. Ara bé, aquest principi bàsic no ens ha de fer perdre de vista altres dues realitats fonamentals:\na) Tots els signes de puntuació tenen uns usos obligatoris que nosaltres entenem com a segurs; aquests casos, per tant, invaliden la possibilitat de puntuar a la lliure elecció de qui redacta, malgrat que és cert que la tria dels signes pot dependre d’elements més o menys subjectius com ara la llargària de la frase o el propòsit comunicatiu del redactor. Sigui com sigui, explicar aquest tipus d’usos serà un dels capítols fonamentals del material que ara estau llegint.\nb) Els usos opcionals o interpretables dels signes de puntuació també obeeixen a unes regles o uns criteris més o menys fixos que s’han de tenir en compte a l’hora de triar un signe o un altre. Aquests usos mal·leables s’intentaran ordenar i sistematitzar en aquest manual després d’haver-nos referit als casos més segurs que s’han indicat en l’apartat a) anterior.\nDe fet, hem volgut predicar amb l’exemple a l’hora d’exposar les nostres argumentacions en aquest material, de manera que hi intentam utilitzar diferents estils de puntuar per oferir una mostra del ventall de possibilitats que ofereixen els signes. Això, acompanyat d’una mica de joc tipogràfic que és present tant en les explicacions com en els exemples, i que es basa sobretot en la utilització de la lletra cursiva i alguns quadres i colors. Si voleu, fixau-vos-hi, a veure si ho hem aconseguit...


Projectes / Treballs de Fi de Grau : Volta / EINA\nArturo González Casas\nVolta és una aplicació revolucionària creada per permetre la lliure mobilitat per l’àrea metropolitana de Barcelona, utilitzant tots els sistemes de transport, tant públics com privats.\nUn cop tinguis el teu propi perfil, diàriament podràs compartir amb els teus amics les rutes que fas i trobar coincidències amb usuaris de tota la ciutat. D’aquesta manera podràs contactar-hi i optar per compartir cotxe o altres mitjans de transport.\nSi estàs registrat a Volta no cal que siguis usuari del servei de Bicing per fer servir una bicicleta, ni que disposis d’un bitllet de metro per utilitzar-lo; només cal que facis check-in còmodament a qualsevol transport amb el teu smartphone i automàticament es realitzarà un micropagament mitjançant PayPal.\nPots establir els teus criteris de mobilitat segons els valors de temps, diners o contaminació. D’aquesta manera, les cerques s’ajusten als requeriments específics de cada usuari.\nA més, el sistema atorga bonificacions mensuals segons l’ús que facis de la xarxa pública. Ja no hauràs de pensar si et convé més una T-10 o una T-50/30; l’aplicació et donarà automàticament la bonificació segons els teus desplaçaments.\nEt moguis com et moguis, benvingut a Volta.\nMarc Català, Pablo Juncadella


Avís legal | Dinàmics\nAquest web té per objecte facilitar el coneixement i l’accés a la informació sobre les activitats i iniciatives del DINÀMICS ESPORTS COOPERATIVA. El seu contingut és propietat de DINÀMICS ESPORTS COOPERATIVA per la qual cosa la còpia, ús, reproducció, distribució o qualsevol tipus de comunicació de la informació que s´hi recull, haurà de ser autoritzada per escrit pel DINÀMICS ESPORTS COOPERATIVA,\nDINÀMICS ESPORTS COOPERATIVA, es reserva tots els drets per modificar, limitar o cancel·lar l’accés i continguts d’aquest web en qualsevol moment, sense assumir cap responsabilitat sobre la seva actualització. Així mateix, la DINÀMICS ESPORTS COOPERATIVA es reserva la facultat d’efectuar modificacions a la seva configuració o presentació, en el ben entès que pot fer ús d’aquesta facultat en qualsevol moment i sense avís previ.\nTant l’accés al web de DINÀMICS ESPORTS COOPERATIVA com l’ús de qualsevol informació que contingui és d’exclusiva responsabilitat de la persona usuària, de manera que DINÀMICS ESPORTS COOPERATIVA no respon de cap conseqüència, dany o perjudici que es pugui derivar de l’accés o ús de la informació.\nDINÀMICS ESPORTS COOPERATIVA no garanteix que la informació, textos, gràfics, enllaços, o qualsevol altre contingut del seu web siguin exactes o complets. Per tant, en cap cas els textos legislatius que apareixen en aquest web tenen fe pública. Així mateix, declina qualsevol responsabilitat que es pogués derivar dels continguts i serveis comercials o d’altra mena de pàgines que es puguin enllaçar electrònicament, directament o indirecta, a través del seu web.\nDINÀMICS ESPORTS COOPERATIVA exclou i declina qualsevol responsabilitat que es pogués derivar de la transmissió d’informació entre usuaris a través de la xarxa Internet, i no contrau cap responsabilitat per causa de problemes tècnics.\n© DINÀMICS ESPORTS COOPERATIVA


Art-4 butlletí electrònic abril 2014 – 6 de març de 2014: un dia de les dones treballadores – CAU-IAC\nArt-4 butlletí electrònic abril 2014 – 6 de març de 2014: un dia de les dones treballadores\nEl passat dijous 6 de març un grup de membres de la plantilla del PAS i del PDI de la UAB ens vàrem reunir per escoltar la xerrada de la Bea i de la Zaida, membres del Comitè d’Empresa de Panrico, en vaga des del 13 d’octubre.\nA la sala d’actes del rectorat les dues companyes del Comitè d’Empresa de la planta de Panrico de Santa Perpètua de la Moguda (Vallès Occidental) ens varen posar al dia de l’actualitat del procés de vaga que els enfronta amb la gerència de l’empresa, que vol imposar un expedient de regulació (ERE) que es va presentar amb la intenció d’acomiadar 1900 persones i una rebaixa salarial del 45%.\nSegons la seva informació, tot i que finalment la proposta d’acomiadaments de l’empresa s’havia rebaixat a 745, la plantilla de Sta. Perpètua estava decidida a mantenir-se en la lluita i la defensa dels drets laborals. Durant la seva intervenció, les dues vaguistes, ens varen explicar també el dia a dia dels companys en vaga i com s’han desenvolupat les relacions de recolzament de l’entorn amb els dels vaguistes: tant en l’àmbit social, sindical i polític.\nAquell passat dijous, s’arribava als 146 dies de vaga convertint a la de Panrico en la més llarga des de la fi del franquisme i en un referent nacional de la lluita de la classe treballadora en la defensa dels seus drets, especialment, el del dret al treball que tant qüestionat es troba en l’actualitat.\nEl 8 de març es celebra, a tot el món, el Dia Internacional de la Dona Treballadora, en record a les 146 treballadores mortes en un incendi d’una fàbrica de camises a Nova York el 1911. El 7 de març de 2014 es va celebrar a la UAB la Jornada Institucional del dia de la Dona Treballadora. Però el 6 de març, la Bea i la Zaida, i tots els seus companys i companyes, seguien escrivint amb lletres d’or la lluita de Panrico en la història de la defensa dels drets de les treballadores, dels treballadors, la de totes i tots. Des de la més profunda admiració els hi donem les gràcies.\nVeure fonts informatives:\nDarrera actualització de dimarts, 1 d’abril de 2014 12:31


El blog de Jesús Peris Llorca: Darrere de la llum\nDarrere de la llum\nVaig a publicar en el meu blog alguns textos que he anat publicant en llibrets de falla d'enguany. En general són textos d'opinió que moltes vegades queden desapercebuts en l'interior d'aquestes publicacions íntimes que són els llibrets.\nI he decidit començar pel més íntim de tots, el de la meua falla, Ripalda, Beneficència i Sant Ramón per a les falles del 2014. És un tex sobre el temps, sobre les absències, i al remat també una altra pista sobre perquè les falles ens agraden així a la gent que ens agraden les falles.\nL'any 2005 vaig ser president de la meua falla. La meua Fallera Major era Elvira Flores Ariza, quasi res. Recorde la meua emoció en parlar-li durant el nomenament. Va ser un moment molt intens en que em sentia relligar al barri dels meus majors. Encara hui, anys i batalles després, haver sigut president de Ripalda, Beneficència i Sant Ramón és una de les coses de les que estic més orgullós.\nNou anys han passat des d'aquell mes de març i a la comissió infantil es torna a repetir el tàndem, però una generació després. El president es diu Martí Peris Garzón. La Fallera Major Infantil, Aitana Alfonso Flores. Martí agafa el micro amb la mateixa desimboltura que son pare. Aitana és rossa, guapíssima, desperta, alegre i vivaç com sa mare. El temps ha passat. La falla continua. I nosaltres, des d'un altre lloc, ho gaudim amb emoció, amb profunditat augmentada pels anys, per les experiències, pel record.\nDesprés de les falles, sempre comença la primavera. Per això les falles pareixen sempre noves, sempre intactes, com ho és la matinada del dia 16 que rep el monument faller per estrenar. Quan arriba la plantà, tenim tota la vida -totes les falles- per davant. I al mateix temps per darrere de la llum i del blau del cel de març, com en transparència, creiem veure altres començaments d'altres falles, altres presències, altres dies quotidians, al mateix espai, en dies quasi iguals, tan propers, tan inabastables.\nMire la foto que acompanya estes línies i em sembla -com és- absolutament ordinària. De fet és una foto casual, d'una sèrie que vaig disparar confusament mentre Martí prenia posessió del seu càrrec de president. I per això, desenfocada, caòtica, és natural. És un instant qualsevol de qualsevol any al nostre casal. I clar, qualsevol instant, de qualsevol any al nostre casal hi estava José Ochoa Carmona. Com està en eixa foto, aplaudint afable.\nLa presència d'algunes persones en el món, fa que aquest semble un lloc estable, amb referències. Jose Ochoa sentat en el casal durant un acte infantil, per exemple, envoltat de trastos i bosses que li han deixat els nets. Ochoa recordant l'important que és comprar loteria... És la repetició d'eixos gestos xicotets el que ens fa reconeixible el món. És constituit com el nostre precisament per eixos gestos de bona gent com José Ochoa. I fan que siga habitable, i amable, i càlid. Sembla que no estan -o que és tan normal que estiguen que ni tan sols hi parem esment- i són com els límits de l'escenari de la vida de tots.\nI de repent, la consciència sobtada de que mai més es repetiran. Que una vegada va ser la darrera. I aleshores el món trontolla. Pareix deixar de ser el nostre. Es converteix en un lloc desèrtic, inhòspit, indescifrable i fugitiu.\nUna foto com aquesta es converteix així en el document preciós d'una quatidianitat perduda. I de qui erem nosaltres en eixa quotidianitat.\nA José Ochoa, el pare de José Agustín i Nieves, l'home de Marijús, el recordaré així, amb eixe somriure, amb eixe gest afable, amb eixa mirada carinyosa cap al meu fill. Eixa foto teix biografies. En la meua hi ha un dia de maig, el meu fill sent president de la meua falla, un home que el mira i aplaudeix, i sé qui és eixe home, i sé quin és el món que creen tots plegats, ell, i Eva, i Jorge i Javi, i Ana, i Aitana, i Reme, i al qual pertany el meu fill , i jo. El barri de ma mare. El barri on han nascut els meus fills. La falla que presideix Martí amb il.lusió, amb responsabilitat, amb la consciència d'estar vivint moments per al record. La meua falla. Units tots nosaltres per les coses que estimem, pels mesos de març i les falles per estrenar. Units pels records compartits i per les absències.\nPublicado por jesusperis en 22:20\nEtiquetas: cultura popular, fallas, falles


Malalties rares, què son i què cal saber | ADN Institut\nQuè has de saber sobre les malalties rares?\nLes malalties rares o malalties minoritàries són, com pot ser obvi pel seu nom, desconegudes per a la majoria de la població. A Europa s'entén com a malaltia rara tota aquella que afecta a menys d'un individu de cada 2.000 habitants. Segurament, de les més de 7.000 malalties rares que existeixen segons l'OMS (l'Organització Mundial de la Salut) únicament en coneixes algunes: fibrosi quística, acondroplàsia, atròfia muscular espinal o síndrome X fràgil són només algunes d'elles, però en el seu conjunt aquest tipus de malalties afecten el 7% de la població mundial.\nPer a fer-nos una idea de l'afectació d'aquesta mena de malalties en el seu conjunt, a Catalunya això implica que són 500.000 pacients de malalties minoritàries, més de 3 milions en l'estat espanyol o més de 30 milions a Europa.\nQuines són les causes de les malalties rares?\nLa gran majoria d'aquestes malalties (el 80%) tenen un origen genètic i, per tant, són degudes a mutacions o errors en la seqüència d'ADN del nostre genoma. En el genoma, els humans tenim més de 20.000 gens i cadascun d'aquests emmagatzema informació per a transcriure cadenes d'ARN o codificar proteïnes que s'encarreguen de fer funcionar cadascuna de les cèl·lules dels teixits del nostre organisme. Sabent això, és fàcil pensar que, depenent de quin sigui el gen afectat, les característiques clíniques seran les unes o les altres, i entre elles molt diferents. Per exemple, tenim malalties minoritàries causades per deficiències en gens clau en la supervivència de les neurones motores de la medul·la espinal que comprometen el moviment del pacient (gen SMN1 en l'atròfia muscular espinal), problemes en gens responsables dels factors de coagulació de la sang que provoquen sagnats greus en les articulacions o en els músculs (gen F8 en l'hemofília A), o defectes en gens responsables del procés visual que provoquen problemes de visió que apareixen durant els primers anys de vida i que degeneren fins a provocar la ceguera del nen (gen CEP290 en la amaurosi congènita de Leber). I podríem continuar posant exemples fins a acabar amb l'última de les 7.000 malalties minoritàries que coneixem en data d'avui, però aquesta pinzellada ja ens deixa clara la seva heterogeneïtat.\nDificultats per a diagnosticar les malalties rares\nLa problemàtica per a abordar aquestes malalties és la seva diversitat. Hi ha pocs casos de cadascuna d'elles i sense cap o poques relacions entre si. Per la qual cosa hi ha menys coneixement generalitzat per part dels professionals de la salut per a diagnosticar de manera ràpida i precisa aquest tipus de malalties i molt menys per a administrar un tractament i fer seguiment. Aquest fet fa que els pacients i afectats sovint es troben perduts i en una situació de desemparament, desconeixement i en conseqüència no rebin l'acompanyament mèdic que els correspon. Entre els primers símptomes de patir una malaltia i el diagnòstic exacte pot passar molt de temps. Segons estudis realitzats als Estats Units; pacients amb aquestes afeccions poden visitar entre 6 i 13 metges abans d'aconseguir un diagnòstic definitiu i el temps transcorregut abans d'aquest diagnòstic és en la majoria dels casos superior als 5 anys.\nAixò, a més de ser un problema per al pacient des del punt en que està deixant de fer un tractament per a guanyar en qualitat de vida, exposa a una situació psicològica i d'esgotament molt dura a tots els afectats.\nTest genètic i malalties rares\nCom hem comentat, un 80% de les malalties rares tenen origen genètic, per la qual cosa realitzar una anàlisi genètica (proves no invasives) és clau per a la millora de la diagnosi tant en termini com en precisió. D'aquesta manera, analitzant el genoma d'una persona afectada, podem saber no solament el gen afectat, i la causa de la malaltia, sinó molts altres paràmetres que són vitals per a prendre decisions personalitzades que ens permeten millorar la qualitat de vida dels pacients. Per exemple; com es desenvoluparà la malaltia i anticipar la seva progressió, definir un tractament personalitzat i precís, dur a terme consell genètic familiar, detectar de manera precoç altres familiars afectats, saber quins medicaments tindran més efectivitat o fins i tot quins hàbits fomentar per les seves condicions genètiques específiques.\nAixò, pel que fa als pacients ja afectats per una malaltia rara, però, per a prevenir que els nostres fills pateixin alguna d'aquestes malalties es pot fer alguna cosa? Sí, es pot fer el test CARRIER o de portadors per a comprovar que pare i mare són compatibles genèticament. És a dir, si tots dos fossin portadors d'un gen afectat, la probabilitat que la seva descendència estigui afectada seria d'un 25%. Si es detectés aquesta situació de risc amb el test, existeixen diverses opcions que l'especialista haurà d'avaluar segons el cas en particular.\nAtenció integral al pacient amb malalties rares\nA ADNinstitut a més de realitzar test genètics oferim consulta d'assessorament i seguiment al pacient. D'aquesta manera, a més d'interpretar els resultats, guiem als pacients per a seguir plans de salut que puguin aprofitar la informació genètica individual per a potenciar al màxim la seva salut i qualitat de vida.\nEn aquest sentit, amb la recent incorporació del Dr. Javier César Herranz, metge internista i especialista en genètica mèdica de malalties rares, ADNinstitut fomenta el diagnòstic integral -clínic i genètic- de pacients i familiars en un mateix centre. El Doctor, coordinador de la Unitat de Malalties No Diagnosticades de l'Hospital General de Catalunya, aporta així el seu ampli coneixement i complementa un equip multidisciplinari amb el propòsit de facilitar i millorar el procés de diagnòstic i seguiment per als afectats.\nSi ets un pacient i necessites assessorament mèdic pots contactar-nos aquíi t'informarem.\nEstàs pensant en tenir fills i desitges comprovar la compatibilitat genètica amb la teva parella? Contacta'ns i t'assessorarem amb la millor opció per a tu.\nDemana cita amb el teu Dr. en Genètica


Què no ha de fer un futbolista abans d'un partit?\n29-04-2014 16:30 per NutriEstil&Esport; Etiquetes: Nutrició, Futbolista, Consells\nQuan llegim sobre la importància de la nutrició en el món del futbol, la majoria de vegades s’acostuma a parlar sobre què s’ha de fer, quins són els aliments que s’han de consumir, com s’han de consumir, quan s’han de consumir, quines són les ajudes ergogèniques més adients..., amb la finalitat de millorar el rendiment dels jugadors. En el post d’avui però, parlarem sobre el que NO ha de fer un jugador si vol arribar a l’inici del partit amb les màximes garanties.\nSi partim de la base que un futbolista és una persona que realitza una activitat física de manera regular (entrenaments i partits), i que aquesta forma part d’un estil de vida saludable, també hauríem de tenir en compte evitar dormir menys de set hores diàries, el tabac, l’alcohol i altres drogues, i evidentment, realitzar una dieta equilibrada, sense l’exclusió de cap aliment o grups d’aliments de manera injustificada.\nDit això, tindrem en compte que el sopar del dia previ al partit, haurà de ser ric en carbohidrats (amb índex glicèmic mig-baix), lliure de salses greixoses (sí que es pot utilitzar una mica d’oli d’oliva) i moderat en proteïnes magres (preferentment peix i ou).\nEvitant les begudes amb gas, les estimulants i, evidentment, les begudes alcohòliques ja que afavoreixen la deshidratació i dificulten l’absorció de certs nutrients. De postres, evitarem la brioxeria, ja que fer un sopar ric en calories no ens dona el dret a menjar aquests tipus d’aliments i menys en la prèvia a un partit.\nUn làctic baix en greix combinat amb una macedònia de fruites o un grapat de fruits secs crus, preferiblement, nous, ametlles i avellanes, seran millors opcions per afrontar el matx amb garanties. Cal que el sopar no es realitzi massa tard, així podrem deixar amb més facilitat un interval de temps aproximat entre dues i tres hores, suficients per assegurar una bona digestió i un òptim descans durant la nit abans.\nEn el pròxim post parlarem sobre l’àpat previ al partit i posarem un exemple pràctic per al futbolista.\nÉs un article de NutriEstil&Esport


Intercanvi Catalunya-Quebec amb acollida de dues alumnes | INS Pere Borrell\nL’INS PERE BORRELL participarà per quart any consecutiu en l’ intercanvi Catalunya-Quebec i acollirà dues alumnes del Quebec.\nEns plau comunicar que per quart any consecutiu l’INS PERE BORRELL participarà en l’ intercanvi lingüístic Catalunya–Quebec promogut pels departaments d’ensenyament català i quebequès.\nEnguany dues alumnes de 4t d’ESO, la Maria Planella Obach i la Clàudia Rodríguez Capdevila han estat seleccionades per participar en aquest Programa d’Intercanvi durant el curs 2019-2020.\nAl mes d´abril van tornar del Quebec l´Anna i la Núria, i cal dir que aquest tercer intercanvi ha funcionat tan bé com el primer i el segon i les dues alumnes agermanades han viscut una de les millors experiències de la seva vida.\nDues estudiants quebequeses, la Christine i la Charlotte vindran al nostre centre durant el primer trimestre del curs vinent i la Maria i la Clàudia aniran al Quebec durant el segon trimestre per perfeccionar el seu francès i viure en una cultura i una família diferent. És una experiència que va més enllà de perfeccionar un idioma i aquests tres anys de participació ho han demostrat. Enhorabona a totes dues!


inici | faq del disseny web | Es important el hosting web?\nNo hauria de ser-ho, però l’allotjament del domini i la pàgina web, pot provocar que una pàgina no doni els resultats que hauria de donar.\nÉs freqüent que en comparar els preus de diversos proveïdors de hosting web sorprengui la diferència entre els preus que ofereixen uns i altres. Mirant les característiques de cada servei es poden veure algunes diferències, com ara que alguns plans de hosting web inclouen serveis que altres no, però les diferències van molt més enllà, i justifiquen aquestes diferències.\nQuant val estar un dia sense que funcioni el correu o la pàgina web? El suport tècnic o l’assistència que s’ofereix amb el hosting web, pot ser en horari d’oficines o de 24 hores. Aquest suport encareix el servei, però per greu que sigui, és important resoldre qualsevol problema el més aviat possible.\nEs pot donar el cas d’un hosting web que tingui un únic carrier (proveïdor de connexió), de manera que sense que es produeixi cap avaria de servidor pot patir talls freqüents de connectivitat, i per tant no estar operatiu quan passin els robots dels cercadors... o quan algú vulgui entrar a la pàgina, sense tenir en compte que mentre el servidor no estigui online el correu tampoc funcionará.\nUna altra diferència destacable entre els diversos proveïdors de hosting web, son les còpies de seguretat, inclosos serveis com còpies remotes diàries, setmanals i mensuals, que és la màxima seguretat que es pot oferir per la conservació de les dades. Si l’equip que dóna servei a una pàgina té una avaria greu, fins i tot si funciona amb dos discs durs es poden arribar a espatllar, si es disposa de còpies remotes només cal recuperar les dades i reparar el sistema.\nTambé és possible que la mateixa configuració del servidor impedeixi que els cercadors hi accedeixin lliurement, i per tant per més accessible que sigui la pàgina no podrà ser indexada, i per tant no apareixerà als resultats de les cerques.\nA banda d’aquests factors que ja son prou importants, també cal intentar que el servidor es trobi al territori nacional del seu mercat. En cas que no sigui així, si l’extensió del domini no correspon a l’estat en que es troba el seu mercat, la pàgina perdrà posicions als resultats de les cerques. Cal tenir en compte que el .CAT no correspon a una extensió geogràfica, si no a una comunitat, i per tant pel que fa a posicionament té la mateixa utilitat un .CAT que un .BIZ, que serà en qualsevol cas menor que el que a Espanya pugui tenir un .ES.\nQualitat servei d’allotjament web pàgines web allotjament de dominis funcionament


LEGALITZACIÓ ELÈCTRICA I PERMÍS SANITARI PER A CENTRE D’ESTÈTICA A SANT CUGAT – DIP Despacho Ingeniería Proyectos\nLEGALITZACIÓ ELÈCTRICA I PERMÍS SANITARI PER A CENTRE D’ESTÈTICA A SANT CUGAT\nLa titular d’un local comercial situat a Sant Cugat va contactar amb nosaltres mitjançant la nostra pàgina web perquè necessitava fer la legalització elètrica del seu local i obtenir permís sanitari per a un Centre d’Estètica a Sant Cugat.\nCom que es tracta d’un local pública concurrència i més de 40 m2 es va realitzar un projecte elèctric que juntament amb el butlletí o certificat de l’instal·lador, contractes de manteniment i altra documentació administrativa, es va tramitar a l’OGE, juntament amb l’acta favorable de l’Entitat Ambiental de control.\nEls centres d’estètica necessiten un permís sanitari per poder dur a terme la seva activitat, per això els nostres tècnics van realitzar un projecte sanitari en règim de comunicació prèvia d’obertura amb certificat tècnic en el qual es reflecteixen les mesures higiénicosanitàries del centre per a l’obtenció del permís sanitari duna activitat de Centre de Medicina estètica.\nSi vols obrir un nou negoci a Igualada port ser et poden interessar aquest serveis.\nSi vols contactar amb nosaltres ho pots fer a través del nostre formulari o bé trucant al nostre despatx al telèfon 93 588 25 32. Un dels nostres tècnics t’ajudarà en tot allò que necessitis


Homo homini lupus | Marta Orriols\nCau la nit sobre Barcelona… Frase clitxé on la hi hagi, ho sé, però és que avui un cafè ha traspassat perillosament la meva hora límit per la cafeïna, i era un d’aquells curts, negres i seductors que es tradueix en una nit en vetlla, així que aquí estic mussolejant i alternant un patiment que va in crescendo perquè sento de lluny la tos esmorteïda d’un dels meus fills i ja em veig amb els dits creuats davant el panorama matutí: dalcy.sí, dalcy.no.\nEstudia, em diria algú, però mira, per avui ja en tinc prou, llegeix, em diria algú altre, doncs no perquè el llibre que estic llegint no m’agrada i estic decidint, amb un malhumor important, si el deixo aquí o li concedeixo una última oportunitat. Per tant, per clitxé que soni, jo i els meus petits drames seguim aquí veient passar l’estona mentres la nit cau literalment sobre Barcelona.\nEstem pintant la nostra micro llar, així que avui que he tingut festa he passat una estona a la biblioteca perquè aquí tinc literalment un caos important i una olor penetrant que no ajuda a la concentració, i feia molts anys, moltíssims, de fet feia segles, que no m’asseia a una biblioteca per estudiar. M’ha costat sang i suor concentrar-me perquè primer he hagut de fer un repàs exhaustiu de tots els personatges que poblaven la taula. Primera observació objectiva, jo era la mare de tots, segona observació curiosa, deu pometes té el pomer, deu Macs sobre la taula, sí senyor, tercera observació lapidant, tablets de totes mides i tamanys, iphones, ipods i cables tripliquen el volum total de llibres, però feliç en el fons, una biblioteca segueix siguent una biblioteca i el seu silenci bullent no ha canviat amb el pas dels anys. Encara en ple procés de concentració, he tafanejat què estudiaven els que m’acompanyaven en aquesta càpusla del temps i no he sabut identificar les gràfiques del de l’esquerra però m’ha estat fàcil deduïr que la de la dreta estudiava filosofia. Encara estudien filosofia, no està tot perdut, i aleshores un flashback ultrabestial m’ha portat de cop a l’institut, directe a aquell professor de filosofia baixet que em recordava el pare de la Mafalda però amb ulleres, que tot passejant per entremig dels passadissos formats per rengleres de taules ens preguntava com si li anés la vida, si l’home era bo per naturalesa, com deia Rousseau, o, pel contrari, podíem afirmar tal com feia Hobbes, que “l’home és un llop per a l’home“?.\nI posats a citar filòsofs, ja ho deia David Hume, la nostra imaginació té una gran autoritat sobre les nostres idees, i no hi ha idees, que sent diferents entre si, ella no pugui separar, i ajuntar, i compondre en totes les varietats de la ficció. Sí Sr.Hume, és oficial, associo idees involuntariament i de l’institut he volat a Lloret, i de Lloret a Corrupción en Miami, i de Miami a la màfia Russa i de la màfia Russa a Infantes que tenen secretari, i de secretaria a Nóos i Ducs que signen fent ús de figures retòriques com els jocs de paraules, i per jocs els de l’Informer que omple la xarxa de xafarderies amb poca substància i molta mala llet, i d’informer a sobres i sous, o el què és el mateix sobresous del PP, i per acabar-ho d’adobar, troben carn de cavall a les hamburgueses que crèiem de vedella.\nSenyors Rousseau i Hobbes, descansin en pau, el seu amor per la saviesa a través de la lògica i el raonament i la seva cerca per trobar el lloc que ocupa l’home en la naturalesa es queden curts. Ja no podem perdre el temps en posar l’accent ni sobre la pregunta ni sobre la resposta, ni en el dubte ni en la solució. No s’hi escarrassin, ja no és un tema de si llop o no llop, és que això s’ha convertit directament en una selva.\nEn fi, farem veure que sentim ploure. Avui escolto uns germans australians, Angus i Julia Stone, que canten suau i tenen un extrany efecte calmant en mi tot i que els pobres, ja poden cantar ja, que ho tenen cru amb un contrincant com la cafeïna.\nDiu la llegenda però, que qui no pot dormir a la nit és perquè algú altre el manté despert en el seu somni….Bona nit…\nby nopucdormir on gener 30, 2013\nAngus & Julia Stone, Hobbes, Hume, infantes, informer, Lloret, Nóos, Rousseau\n« Aquest va per tu preciosa…\tXaró-ona: adj. [LC] De mal gust, mancat d’art, de gràcia, de distinció »\n2 comments on “Homo homini lupus”\ngener 30, 2013 a les 9:10 am\nDeliciós text… M’encanta!!!\ngener 30, 2013 a les 9:32 am\nM’ha encantat Marta!! Sobretot el detall xafarder de la biblioteca… Jajaja… Ja t’imagino allà curiosejant… Per cert, has estudiat algo?? 😉


Llista de productes per marca CAN FEIXES\nLa històrica finca de Can Feixes es troba en un paratge incomparable en els vessants de les muntanyes interiors a el Nord del Penedès Superior amb el límit amb l’Anoia. Conforma un entorn ecològic on els diferents cultius i la variada vegetació interaccionen totalment en una simbiosi perfecta entre les superfícies conreades i les silvestres, reflectint així la millor expressió de l'agricultura en biodiversitat.\nPer a la família Huguet de Can Feixes el respecte i la protecció de l'entorn són considerats elements integrants de la qualitat de sobre vins. Busquen maximitzar l'equilibri amb l'entorn per reflex així l’expressió més autèntica del paisatge. Creant emocions a través de les joies vitivinícoles que són sobre extraordinaris vins ecològics. I és que el secret d'aquest lloc d'excepció, només les vinyes i els seus ceps, que saben que el millor va venir el fa la millor raïm. La història, el paisatge, la natura i el vi, interactuen en els seus paisatges i tots ells, donen una línia especial al seu producte. La família, és un altre dels factors importants del celler, ja que entre tots, duen a terme el dia a dia de l’explotació.\nLes varietats blanques que produeixen a Can Feixes són el macabeu, el xarel·lo, el parellada, el chardonnay i el malvasia, i les tintes ull de llebre, cabernet sauvignon, merlot, pinot noir i petit verdot. Les vinyes estan sotmeses a un important gradient tèrmic entre el dia i la nit afavorint una maduració lenta dels grans de raïm i una excel·lent síntesi de components polifenols i precursors aromàtics.\nBlanc Tradició 2019\nNegre Selecció 2019


Assessoria esportiva – Jocnet\nA Jocnet coneixem quines són les necessitats de les entitats entitats esportives, les associacions i els clubs.\nEl sector esportiu té unes particularitats i problemàtiques pròpies que el fan especial vers la resta de col·lectius. És per aquest motiu que a Jocnet ens hem especialitzat en l’assessorament i la gestió dels tràmits que calen fer per complir amb la normativa vigent i les obligacions de tots aquests col·lectius. Això ens permet oferir un servei molt especialitzat, àgil i eficient.\nDes de Jocnet us podem ajudar a realitzar tasques com la de crear una entiat, actualització d’estatuts, inscripció als respectius registres, altes als organismes oficials, renovacions de juntes directives entre d’altres qüestions.\nVolem ser els vostres companys de viatge per simplificar-vos el dia a dia fent que us centreu en l’activitat i no pas en tots aquests tràmits.\nA més a més tenim el servei de gestoria per poder realitzar altres serveis com:


Igualtat destina 400.000 euros a promoure la presència de les dones "en tots els àmbits de la societat" | Valencia Extra\nLa Vicepresidència i Conselleria d’Igualtat i Polítiques Inclusives destinarà en 2020 un total de 400.000 euros “per a promoure la participació i la presència de les dones en condicions igualitàries en tots els àmbits de la societat, visibilitzar-les i potenciar el teixit associatiu de dones”, ha explicat la directora general de l’Institut Valencià de les Dones, María Such.\nAixí, la Conselleria subvenciona programes d’entitats que fomenten la igualtat entre dones i homes així com l’associacionisme de dones en la Comunitat Valenciana mitjançant una convocatòria publicada en el Diari Oficial de la Generalitat Valenciana (DOGV), segons ha indicat la Generalitat en un comunicat.\nLa directora general ha recordat que aquestes ajudes “es van convocar per primera vegada l’any 2016” i suposen un exemple més del “compromís del Consell del Botànic en la lluita per la igualtat entre homes i dones”.\nLes ajudes estan dirigides als programes que fomenten l’associacionisme de dones i la igualtat d’oportunitats entre dones i homes, amb la finalitat, entre altres, de potenciar i enfortir el teixit associatiu “com a via per a promoure la participació i presència de les dones en condicions igualitàries en tots els àmbits de la societat” ha detallat María Such.\nPoden ser beneficiàries de les subvencions qualsevol associació que acredite que, almenys, el 90 per cent de les persones associades són dones, o aquelles entitats sense ànim de lucre que tinguen entre les seues finalitats la promoció de la igualtat d’oportunitats entre dones i homes.\nEntre els criteris de valoració de les sol·licituds es té en compte l’antiguitat de l’entitat, la seua especialització, la presència equilibrada de dones en els òrgans de govern de la mateixa i la contractació de dones víctimes de violència de gènere, amb diversitat funcional igual o superior al 33 per cent o en risc d’exclusió.\nRespecte a la qualitat del projecte objecte de finançament es tenen en compte els recursos humans i l’originalitat i viabilitat del projecte.


Fundación Repsol donarà 15.000 euros a projectes sociales\nTarragona, Salou. Costa Daurada. 07 octubre 2017. La Fundació Repsol ha obert una convocatòria per donar ajuts a projectes socials que es realitzin en l'entorn proper de Tarragona, en un àmbit local. En total, es repartiran 15.000 euros entre els diferents projectes que es dirigeixin a:\nDiscapacitat i dependència: que tinguin com a objectiu promoure la qualitat de vida de les persones amb discapacitat, oci inclusiu i desenvolupament psicosocial d'aquest col·lectiu\nAmb aquests ajuts la Fundació Repsol vol contribuir al benestar de la societat, millorar la qualitat de vida de les persones i aconseguir un major desenvolupament social, educatiu, ambiental i cultural a l'entorn de Tarragona.\nLes propostes s'han de presentar abans del 19 d'octubre a les 23:59 hores. Al novembre la Fundació Repsol publicarà la llista dels projectes seleccionats.\nLes bases completes de la convocatòria es poden consultar aquí o en el document pdf que s'annexa.\nEtiquetes: fundació repsol, solidaritat


Home » Posts made in gener, 2018\nEn un torneig igualat ple de jugadors coneguts i de molt nivell, Drecks s’alça amb la victòria després de derrotar en la final a SaO, que cometia pel UE Cornellà eSports El Terrassa FC fa les seves primeres passes en la secció d’eSpots amb molta fermesa. El projecte originat per Kensuke, a qui tothom dels eSpots coneix per la seva dilatada experiència en grans competicions de FIFA a nivell mundial, ha arrancat com un tro. Amb les...\nAquest dissabte els jugadors i aficionats al FIFA 18 per a PS4 tenen una cita a l’Estadi Olímpic de Terrassa. Es tracta de la primera competició de videojocs organitzada pel Terrassa FC. El club per ara no compta amb equip oficial d’eSports en lligues d’onze contra onze, però si que disposa de jugadors representants del club en competicions individuals com aquest mateix torneig. Primer torneig que compta amb la presència d’FDC...\nEl Llagostera eSports no acaba de trobar la regularitat en els resultats Començava una nova setmana i l’equip gironí encarava els dos únics partits que havia de disputar. Després de la retirada de “The Warriors FC” de la competició els únics rivals eren Gold Spain i Alicante United. En el primer partit, els de fantastico-1 s’enfrontaven amb l’equip Gold Spain. Havia de ser un partit molt disputat ja que estaven empatats a punts en...\nLes jornades 12, 13 i 14 deixen un balanç força negatiu pels equips catalans de 5a, 6a i 7a divisió. En una setmana anòmala amb pocs partits i errors de servidors a PS4, els nostres equips afluixen en defensa i es deixen uns quants punts pel camí. POBLA Curiós el cas de la Pobla de Besieger13 i companyia. En la que potser era la setmana més important de la temporada, els pobletans van caure davant GG System i HCDestroyers (últim i...


Emocionant Autonòmic olímpic | Sense Límits Aventura\nHome » CRONIQUES TRIATLO » Emocionant Autonòmic olímpic\nEmocionant Autonòmic olímpic\nAlberto Romero (Moncada) guanya gràcies a una gran carrera a peu, mentre que Sonia Ruiz (Trivila) ho fa amb una natació on fica sis minuts a les seues rivals\nCastelló acollia ahir el Campionat Autonòmic de triatló en la distància olímpica. El títol en joc va ser per a Alberto Romero (CDM-ECL Avant Moncada) i Sonia Ruiz (Trivila). Els dos triatletes van cimentar les seues victòries gràcies a tindre dues destacadíssimes actuacions en dos sectors ben diferents. Ell va sentenciar en la carrera a peu i ella ho va fer quasi d’inici, amb una molt bona natació. Els dos, a més, van ser els vencedors absoluts. Ho expliquem…\nRomero, poderós corrent\nEn la prova masculina, Alberto Romero es va imposar gràcies a la seua carrera a peu. El valencià va fer un minut menys que el segon classificat, superant a tots en l’últim segment, la qual cosa li va donar la victòria. El seu temps final va ser de 1:53:06, després de córrer els últims 10km de carrera a ritme de 3:14 amb un crono de 30:20.\nRisco i Gómez, al podi\nEl podi masculí el van completar Miguel Risco, del CT Arena Alicante, amb un crono final de 1:54:12, a 1:06 de Romero. Tercer al podi va finalitzar Agustín Gómez (Betraining Activa Club), a 2:03, amb 1:55:09. En quarta posició va finalitzar Jaime Bonet (Avant Moncada), a 3:34; cinquè va ser Francisco Manuel Ramírez (Trivila), a 4:29.\nRuiz, per 9 segons\nLa natació va ser la disciplina que va coronar Sonia Ruiz. Cap opció va donar a les seues rivals amb els seus 23:33 en la mar del Grau de Castelló. Més de sis minuts va posar a l’aigua entre ella i les seues màximes rivals. Ruiz va acabar amb un temps total de 2.16:17, seguida de María Luisa Guillén (SD Correcaminos), amb 2:16:26, el que va suposar només 9 segons de diferència…\nEl podi el va completar Julia Hofer (Triatlón Castellón), amb un crono de 2:18:17, a dos minuts exactes de Ruiz, mentre que en les cinc primeres es va situar també Eliana Krist Sotelo (CD Aguaviva Benidorm), a 4:06, en la quarta posició, i Neus Lluch (CEC Antella-Frutas Tono) en la cinquena, a (8:30).\nLa victòria en la prova sprint de la cita castellonenca del Mediterranea Triatlón va ser per a Jorge Serra (CT Laboratorios SYS) i Sandra Gans (CT Huracan Cultbikes). Els dos van estar acompanyats al podi per Pedro Fernández (CDE Triatlón San Sebastián de los Reyes) i Miguel Soria, i Laura Martínez i Liliana Castelló (Sanus Vitae Team), respectivament\nEn la prova curta, el supersprint, en una intensa jornada de triatló al Grao de Castelló, es van imposar Miguel Lorente (CEA Bétera) en homes, i Alicia Crespo en el triatló de la dona.


Karpos Noghera Negre comprar i ofertes a Trekkinn\nCompra aquest producte i guanya 82 CoINNs / $ 0.89\nKarpos - Roba home - Pantalons\nDescripció Karpos Noghera\nEscalada a la longitud del genoll, també perfecta per a viatges o roba casual.\nCintura elàstica amb mosca de botó.\nObrir butxaques frontals amb butxaca petita de moneda.\nObre les butxaques posteriors.\nVestit curt de cotó teixit Burmuda curt.\nPes: 225 gr\nEstàs pensant comprar Karpos Noghera? Aquest és un dels productes estrella de trekkinn, la botiga online de muntanya. El preu és de 88.99 $ per un temps limitat! A trekkinn et podràs beneficiar de grans avantatges i comprar productes de Karpos amb el millor preu. Tots els productes de muntanya que veuràs al catàleg tenen la total garantia del fabricant.\nCaracterístiques Karpos Noghera\nTecnologias Karpos Noghera\nSostenibilitat Karpos Noghera\n$ 68 $56.99\n$ 99.15 $82.99\nKarpos Wall EVO Pants\n$ 144.53 $120.99\n$ 143.96 $108.99


Curs d'Atenció al Client de Cara al Públic on-line per eAlicia University - educaweb.cat\nL'objectiu d'aquest curs és conèixer les eines per dominar la comunicació presencial amb el client i saber oferir-li un servei que superi les seves expectatives per aconseguir la seva fidelitat.\n1. La importància del client\n1.1 Importància de la primera línia d'atenció: orientació al client i tipologia de clients.\n1.2 Les expectatives del client.\n1.2.1 Defensa de la imatge de la companyia davant del client.\n1.2.2 Homogeneïtat en el tracte.\n1.2.3 Com superar les expectatives del client.\n2. L'atenció cara al públic\n2.1 Les actituds per atendre al públic.\n2.2 El llenguatge no verbal: concepte.\n2.3 El llenguatge no verbal: la kinesia\n2.4 El llenguatge no verbal: la paralingüística\n2.5 El llenguatge no verbal: la proxèmica\n3. Percepció professional: qualitat en l'atenció al client\n3.1 Actituds: estils de conducta interpersonal.\n3.3 Treball en equip.\n3.4 Compliment de la demanda del client.\n3.5 Detecció de necessitats.\n3.5.1 Detecció de necessitats.\n3.5.2 Importància de formular preguntes.\n3.5.3 Tipologia de preguntes.\n3.6 Desenvolupament d'accions alternatives.\n4. Tracte d'incidències\n4.1 Evitar implicar-se emocionalment.\n4.4 Canalització i autocontrol emocional.\n4.5 Valorar el llenguatge i el temps.\n4.6 Llenguatge de col·laboració.\n4.8 Agrair la queixa.\n• Professionals o interessats en el món de l'Atenció al Client en general i en l'Atenció al client de cara al públic, en particular.\n• Pot ser útil per treballar en establiments de venda, recepció d'hotels, o de clíniques i qualsevol posició que requereixi el contacte amb el client en establiments de cara al públic.\n• A les empreses podrà ser útil per Departaments d'Atenció al Client, Departaments de Gestió de Reclamacions, Secretàries, Personal de Recepció, Personal de centres hospitalaris encarregats de la recepció dels pacients, personal que atén en establiments de venda, Oci o Benestar, personal d'Hotels i en general tot personal de l'empresa amb una part important del seu treball gestionat clients de forma presencial cara a cara.\nEl contingut fonamental de formació vindrà definit per 'Cursos'. Cada curs estarà estructurat en diferents temes, on trobarem el contingut formatiu i les proves d'avaluació pertinents.\nA més l'alumne tindrà accés a les seves notes i expedient amb l'històric de tots els cursos\n• Com aplicar tècniques de comunicació en situacions d'atenció / assessorament al client.\n• En què consisteixen les expectatives del client i per què són importants\n• A manejar les variables que afecten la comunicació amb els clients com el vocabulari en el tractament d'incidències, la com a transmissió de seguretat, o la capacitat per dirigir la conversa.\n• Què és la comunicació positiva, adquirint habilitats i actituds per millorar la seva efectivitat.\n• Quins aspectes influeixen en la percepció d'un servei de qualitat\nCurs d'Atenció al Client de Cara al Públic encara no ha rebut opinions


Vilanova de Prades celebra els seus 855 anys dedicant-li una plaça al poblador d’Avellà – Espluga FM Ràdio\nVilanova de Prades celebra els seus 855 anys dedicant-li una plaça al poblador d'Avellà\nVilanova de Prades ha celebrat aquest diumenge els 855 anys de la població inaugurant un monument a la rotonda d’entrada al municipi que ara passarà a anomenar-se plaça Pere d’Avellà en honor al poblador de la vila, Pere d’Avellà.\nEn el marc dels actes de la Festa Major, Vilanova ha homenatjat el fundador del municipi. L’any 1163, el monarca Alfons, el Cast, i el castlà de Siurana, Arbert de Castellvell, van donar a Pere d’Avellà el lloc de Vilanova amb la condició de poblar-lo i de construir-hi un castell. Fins al dia d’avui, el poble de Vilanova no havia reconegut a Avellà i ho ha volgut fer dedicant-li l’antiga rotonda anomenada de la Diputació.\nInauguració de la nova plaça de Vilanova de Prades (Imatge: Pep Morató)\nÀUDIO: Artur Miró, alcalde de Vilanova, parla sobre la necessita de fer un homenatge a Pere d’Avellà\nL’acte d’inauguració va anar a càrrec de l’alcalde, Artur Miró, i del regidor de Cultura, Eloi Menasanch. També hi va ser present l’escultora de la placa, veïna del municipi.\nA continuació, es va inaugurar una exposició fotogràfica que repassa la història del municipi a través d’imatges de veïns i veïnes. En la mostra fotogràfica es pot observar els canvis paisatgístics de Vilanova en els darrers anys.\nÀUDIO: Miró defineix l’exposició fotogràfica\nEtiquetes: 855 anys, 855 anys de Vilanova, Pere d'Avellà, Vilanova de Prades\nDos restaurants de la Conca participen aquest dimecres al Joc de Cartes Estiu de TV3\nEvacuat un home en estat crític a la piscina de Santa Coloma de Queralt\nVilanova de Prades recupera els antics rentadors municipals\nLa neu arriba a les cotes més altes de la Conca de Barberà


Malalesmans...: Here comes the sun...\nPublicat per Malalesmans, geògraf dels meus xergais a 14:22\nHola neeeeeng, cel.lebro que estiguis de catxondeo, que facis de salta marges i que et persegueixin els pagesos com si saltessis a robar peres. Això aixeca l'esperit. Una abraçada amic.\n13 d’octubre de 2007, a les 22:56\nAquí des de el primer dia som com els de Liverpool : I'll never walk alone. El divendres els nens em vam erredar com un xino i em van fer una sopar sorpresa amb pastís i tot. La feina va ser meva per no plorar. A cops sembla que faig de pare, però ells es prenen molt seriosament el treball de fills.Ja els hivaig dir que seria difícil oblidar-me d'ells .\n14 d’octubre de 2007, a les 11:13\ntiti... se me olvido... FELICITATS!!!\nale no triguis molt en tornar que ja tinc ganes de provar de no matarme pujant d'alt duna muntanya!! un petonas\n14 d’octubre de 2007, a les 19:32\nUn petonàs titi...\n14 d’octubre de 2007, a les 19:37\nmoltes felicitats pels teus 38!!\n15 d’octubre de 2007, a les 10:18


Puigdemont i Comín volen anar a Perpinyà per "celebrar els triomfs judicials"\nEl Consell per la República convoca un acte a la Catalunya Nord després que l'expresident i l'exconseller participin en el seu primer ple com a eurodiputats\nCarles Puigdemont i Toni Comín, davant el Parlament Europeu a Brussel·les amb l'acreditació com a eurodiputats\n28/12/2019 - 19.21 Actualitzat 28/12/2019 - 22.30\nCarles Puigdemont i Toni Comín volen participar en una mobilització que el Consell per la República té previst organitzar aviat a Perpinyà.\nL'acte no té data, però serà després de participar en el seu primer ple com a eurodiputats, que es farà el dia 13 de gener, després que tots dos van poder recollir la seva acreditació com a europarlamentaris abans de Nadal.\nEl Consell per la República ho ha anunciat aquest dissabte en un comunicat on també descarta convocar cap acte a Estrasburg per al mateix dia 13.\n📌 COMUNICAT del @ConsellxRep amb motiu de la sentència del TJUE, per la qual es reconeix la condició d'eurodiputats del president @KRLS Puigdemont, del vicepresident @junqueras i del conseller @toni_comin.\n Consell per la República Catalana (@ConsellxRep) December 28, 2019\nEl que preparen a Perpinyà, segons el comunicat, ha de servir per celebrar, entre d'altres, la sentència del Tribunal de Luxemburg sobre la immunitat de Junqueras, que consideren una victòria de l'independentisme.\n"Aquesta serà, sens dubte, la millor ocasió per celebrar tots els triomfs judicials i polítics que l'independentisme català ha assolit en els darrers temps".\nRes previst a Estrasburg\nD'altra banda, el comunicat assegura que el Consell per la República no convocarà cap acte a Estrasburg el dia 13 perquè les circumstàncies han canviat:\n"A diferència del 2 de juliol, data en què tant el TJUE com el Parlament Europeu tenien pendent prendre una decisió en relació amb el cas dels eurodiputats catalans, ara, les circumstàncies són unes altres. Si llavors era legítim expressar davant les institucions europees la reivindicació de quasi dos milions d'electors que havien estat menystinguts, en aquests moments, en canvi, la decisió de les institucions europees ja s'ha produït en el sentit esperat."\nAixò, després que els promotors de la multitudinària manifestació a Estrasburg del 2 de juliol van cridar fa una setmana a tornar omplir la ciutat francesa el 13 de gener, per acompanyar Puigdemont i Comín al seu primer ple i reclamar que Junqueras sigui alliberat per ser eurodiputat.\nTot i això, en el comunicat s'assegura que es respectaran les mobilitzacions que es facin a Estrasburg:\n"El Consell per la República respectarà els actes que, eventualment, es puguin organitzar des de la societat civil el 13 de gener a Estrasburg, en exercici de la seva lliure iniciativa. Aquests actes, si es convoquen, comptaran amb la presència dels membres del Consell de Govern que hi siguin convidats a participar."\nLa fiscalia demana al TJUE que aclareixi si Puigdemont i Comin poden ser eurodiputats\nLa sentència sobre Junqueras ha portat la Fiscalia a replantejar-se el seu criteri sobre els requisits necessaris per ser eurodiputat. Ha demanat al Suprem que pregunti al Tribunal Europeu si cal o no acatar la Constitució.\nA més, Puigdemont i Comín van presentar una denúncia contra la decisió de la JEC en no haver-los inclòs en la llista d'eurodiputats. Amb la nova jurisprudència podrien tenir raó.\nProcés catalàCarles PuigdemontToni Comín\nMenys residus, però més plàstic i cartró durant la pandèmia a l'àrea metropolitana


Temples, Sky Ferreira i Stromae brillen en un inici del Primavera Sound deslluït per la pluja però amb èxit de públic - CCMA\nTemples, Sky Ferreira i Stromae brillen en un inici del Primavera Sound deslluït per la pluja però amb èxit de públic\nÈxit de públic malgrat la intensa pluja a la primera jornada del festival. Aquest dijous serà el torn dels primers caps de cartell, entre ells Arcade Fire\nRedacció 29/05/2014 - 07.55 Actualitzat 29/05/2014 - 11.25\nLa pluja ha deslluït la primera jornada del Primavera Sound.\nEl Primavera Sound ja va a ple ritme. Cantants com els britànics Temples i la nord-americana Sky Ferreira han acaparat l'atenció de la primera jornada del Primavera Sound, que també ha estat marcada per una pluja intensa i amenaçadora, que tot i que no ha fet suspendre cap concert ha deslluït la sessió inaugural de la 14 edició del festival pel retards acumulats.\nTot i això, la jornada inaugural, que ha estat gratuïta, ha comptat amb èxit de públic en les sis actuacions que s'han fet, un aperitiu si es compara amb la gran quantitat de concerts que hi haurà fins dissabte, però que ha servit per fer algunes descobertes. Amb només un disc publicat, els Temples, un joveníssim grup provinent d'Anglaterra que practiquen rock psicodèlic, han esdevingut en una de les apostes del Primavera Sound. També era el primer cop que actuava per aquestes latituds la californiana Sky Ferreira, que ha debutat amb l'àlbum "Night time, my time" i que aviat tornarà a Barcelona com a telonera de Miley Cirus.\nLa música de Stromae, nom artístic de Paul van Haver, un jove belga que amb el seu segon disc, "Racine carrée", "arrel quadrada", s'ha convertit en un fenomen intergeneracional als països de parla francesa, ha aportat diversió en la primera jornada. Al Parc del Fòrum ha fet ballar el públic de totes les procedències amb unes cançons que, a més, tenen contingut; fins i tot li diuen el nou Jacques Brel.\nAquest dijous, però, serà el torn dels primers caps de cartell del festival, entre ells Arcade Fire. Els canadencs presenten el seu últim disc, "Reflektor", en què la banda s'obre a nous horitzons sonors sota la producció de James Murphy (LCD Soundsystem).\nLa jornada, que s'obre amb El Petit de Cal Eril, tindrà un cartell ple de novetats destacades: el rock dur de Queens of the Stone Age (QOTSA), el pop psicodèlic de Neutral Milk Hotel, el funk de Charles Bradley, el punk de The Ex i el pop d'autor de St. Vincent. Tampoc faltarà l'electrònica de Future Islands ni uns dels grups que han generat més boca-orella en el darrer any: els escocesos Chvrches i les californianes Warpaint.


sinó de la preparació de fires i exposicions d'art. Va ser conservador del Museu d'Art Modern de Nova York. La seva activitat li va valer tot tipus de reconeixements, com la medalla del American Institute of Architectts i la Yale Arts Medal. L'amplitud de la seva formació artística es revela plenament en els cartells aquí reproduïts, que Chermayeff va crear en els anys 80 per a les manifestacions culturals i artístiques patrocinades per la Mobil, una de les més importants empreses petrolieres.\nAquests cartells presenten una característica comuna: tots són l'expressió d'una cerca similar a la que en els anys 30 i 40 distingís les obres de Marcello Nizzoli, Bruno Munari i Enrico Ciuti, i en els anys 50 les de PinoTovaglia i Albe Stainer. Aquests mestres italians del disseny gràfic es van inspirar en la pintura de Henri Matisse i, en menor grau, en la d'Hans Arp.\nRecordant en clau moderna als dos artistes, Chermayeff va crear cartells extremadament estilitzats, caracteritzats solament per uns pocs elements essencials (la lluna, una pitrera, un número) i per colors vivament contrastants. Observeu per exemple el cartell de Minstrel Man, fins i tot sense haver llegit el text, es pot intuir el tipus d'esdeveniment que anuncia: la posició de les mans enguantadas i congelades en un moviment de ball sobre el fons negre suggereix l'efecte d'un escenari amb les llums apagades, sobre el qual remou un cantant o un ballarí, tal vegada negre, que recorda una mica els musicals dels anys 20 o 30. El cartell del jardí botànic de Nova York, revela més explícitament la inspiració en l'estil de Matisse, amb formes de fulles i flors inventades.\nArticle anterior: Mestre del disseny “Enric Huguet Anterior


Les millors sèries de la dècada - Catalunya Ràdio\nUn TOP 10 que inclou ficcions d'èxit com "Breaking Bad", "Black Mirror" o "Fargo"\nCristina Bordas 13/12/2019 - 19.37\nAcomiadem la dècada del desembarcament de les plataformes de "streaming", i del "binge-watching" compulsiu, amb les millors ficcions que ens ha donat "la televisió".\n10. Girls 2012-2017\nTot i que em dol que ocupi el lloc gairebé natural de "Fleabag" al meu TOP personal, penso que la seva trajectòria i evolució cap a la maduresa s'ha de reconèixer amb un lloc al podi. El que comença sent un retrat estrident de la joventut hipster de Nova York acaba convertint-se en un viatge madur i reflexiu cap a l'etapa adulta. Al llarg de sis temporades, Lena Dunham comparteix sense complexos les seves pors, ambicions i somnis amb la història intermitent d'un grup d'amigues de 20 anys, totes amb un rol diferent a l'hora d'enfrontar-se a les seves responsabilitats. Un exercici d'autocrítica per part de l'autora que converteix "Girls" en un gran exemple si parlem de transformació de personatges.\n9. Rick and Morty 2013-Futur\nDe vegades em plantejo què passaria si Justin Roiland i Dan Harmon haguessin pogut plasmar les seves observacions al·lucinògenes però brillants en una sèrie de carn i ossos, i la conclusió és que captaria un espectre de públic molt més ampli (no m'imagino els meus pares veient animació) i potser n'estaria parlant tot el món. Com una perversió de "Back to the future", les aventures multidimensionals d'un avi científic i el seu net són el caldo de cultiu més efectiu per fer una crítica social violentament àcida, sense deixar de banda reflexions filosòfiques que et poden deixar pensant durant dies i un sentit de l'humor políticament incorrecte no apte per a tots els públics. La renovació massiva per a 70 capítols més que li va dedicar Adult Swim l'any passat està justificada.\n8. Black Mirror 2011-Actualitat\nÉs impossible no reconèixer l'habilitat de Charlie Brooker per cridar l'atenció i fins i tot provocar debat. La seva antologia sobre els perills de la tecnologia social i de la intel·ligència artificial mereix obviar que últimament s'ha deixat seduir més per la quantitat que per la qualitat i reconèixer que amb les primeres temporades va aconseguir obrir-nos els ulls com plats. No són moltes les sèries que poden presumir d'haver-se avançat al futur més enllà dels Simpsons, lol, i només per com ens fa somiar als capítols "The entire story of you" o "San Junipero" i per les seves ganes de fer-nos jugar amb la interactiva "Bandersnatch" cal defensar-la sense peròs.\n7. Boardwalk Empire 2010-2014\nTan elegant que fins i tot una pallissa a mort pot ser sagnantment estètica. Ambientada a l'Atlantic City dels anys 20, en ple auge de la llei seca, va significar el debut televisiu de Martin Scorsese, que va dirigir-ne el capítol pilot. Steve Buscemi interpreta el tresorer Nucky Thompson, disposat a fer negoci amb la prohibició de l'alcohol costi el que costi. I en el món de la màfia i la corrupció, el cost està massa relacionat amb la vida, així que, com a "Game of Thrones", més val no encapritxar-se amb cap personatge. Terence Winter, que ja ens va seduir amb els seus guions als Sopranos, ens torna a regalar diàlegs per rellegir i escenes d'una cruesa espectacular. La realització és 100% cinema i la banda sonora no té preu.\n6. Peaky Blinders 2013-Actualitat\nPassejar pels carrers bruts de Birmingham esquivant bales i ganivetades sempre és un bon pla. Des de la seva estrena, la BBC va garantir que no seria una sèrie de gàngsters més, i des d'aleshores ens ha fet testimonis de l'evolució imparable de la família Shelby. Ambientada als anys 20, retrata el crim organitzat de l'època, marcat per les guerres territorials, la mort i la corrupció. El seu màxim exponent és l'actor Cillian Murphy, que posa les seves faccions reptilianes al servei del líder Tom Shelby, implacable i amb una ambició sense límits. A més dels seus ulls blaus, també ens sedueixen amb una posada en escena ostentosament cinematogràfica i una banda sonora contemporània que hi contrasta de luxe.\nEstà previst que tingui, com a mínim, dues temporades més, i no se m'escapa que això podria acabar perjudicant la sèrie en global, però sigui com sigui les primeres temporades sempre seran dignes de recomanar.\n5. Succession 2018-Actualitat\nInspirar-se en "El rei Lear" de Shakespeare no és res nou, però Jesse Armstrong ("In the loop") ho fa amb una acidesa i mala llet difícils de comparar. Tot comença quan el patriarca de la família Roy fa 80 anys i anuncia el relleu del control del seu gran imperi de mitjans de comunicació, que converteix els quatre fills en carronyaires capaços de qualsevol aliança i traïció per heretar el tall més gros d'un patrimoni multimilionari. Diàlegs sense escrúpols carregats de violència, interpretacions de pell de gallina i una tensió "in crescendo" que fa patir com la tapa d'una olla exprés a punt de sortir pels aires. Podria torçar-se, però si la 3a temporada prevista per al 2020 s'acosta al nivell de la segona, ens espera una guerra familiar èpica.\n4. Fargo 2014-Actualitat\nLes adaptacions d'una obra mestra sempre em fan tremolar, però la carta de presentació de Noah Hawley al primer capítol ja deixava clar que funcionaria com un homenatge més que digne al clàssic dels germans Coen. Tot i que ells han declarat que no en són fans perquè creuen en històries de menys recorregut, la sèrie captura amb precisió el seu sentit de l'humor negre i ens regala protagonistes que, tot i ser nous, ens resulten sospitosament familiars. L'alineació d'actors, igual que els paisatges nevats de Minnesota, també és estel·lar: Martin Freeman, Billy Bob Thornton, Kirsten Dunst, Patrick Wilson, Ewan McGregor, Carrie Coon... Seguint el format antològic, l'any 2020 se n'estrenarà la 4a temporada, ambientada a Kansas als anys 50.\n3. True detective 2014-Actualitat\nUn trencaclosques psicològic i filosòfic molt estimulant a partir d'un cas d'assassinat vist des de dues línies temporals i diferents perspectives. Tenint en compte que es tracta d'una antologia, aposto sense dubtar per la primera temporada, que també ens regala un duel interpretatiu immillorable entre Matthew McConaghey i Woody Harrelson, amb una direcció, guió i banda sonora espectaculars. Cinc anys després, encara tinc gravat a la retina el pla seqüència que el director Cary Fukunaga es va marcar al quart capítol. Pel que fa a la continuació de la sèrie de Nic Pizzolatto, la desmereixen una segona temporada pel meu gust pretenciosament rebuscada fins al punt de fregar l'inaccessible, però que remunta amb una tercera que, tot i no estar a l'altura de la primera, repeteix amb èxit la fórmula.\n2. Mad Men 2007-2015\nDon Draper: "L'èxit s'obté destacant, no encaixant." I això és el que va fer Matthew Weiner amb aquest drama d'època preciosista que ens parla del capitalisme salvatge i les esquerdes del somni americà des del gratacel d'una agència publicitària a la Madison Avenue de Nova York. Va aconseguir que molts i moltes ens enamoréssim d'un protagonista que no passaria ni el test feminista més lax? Sí, perquè eren els anys 60 i... No, no ens enganyem, la seva manera de tractar les dones marcada òbviament pel context fa venir nàusees, però els seus diàlegs i campanyes brillants ens el faran recordar com un dels personatges televisius amb més talent i ambició.\n1. Breaking Bad 2008-2013\nPer la seva trama, pel seu repartiment, per l'evolució dels personatges, les localitzacions i la fotografia, la banda sonora, la transgressió del llenguatge cinematogràfic... Per tot i més, Vince Gilligan ha aconseguit el seu tron a la història de la TV amb una obra mestra de premissa, si voleu, poc sofisticada: un professor de química a qui li detecten un càncer terminal decideix aplicar els seus coneixements científics a la creació de la metamfetamina més pura del mercat. A partir d'aquí es fa la màgia i hi trobem una sèrie preparada per seduir des de les generacions més joves fins a les més adultes amb el seu univers hipnòtic, que encara perdura en una altra de les grans sèries de la dècada, l'"spin-off" "Better call Saul".\nI queden grans obres mestres pel camí, però cal ser valent i no recórrer a fer mencions d'honor trampa a ficcions com "The Americans" o el retorn de "Twin Peaks", perquè aleshores seguirien quedant fora trossos de sèries com "Louie", "Parks and Recreation" o "Curb your enthusiasm".\nSeleccionar implica renunciar, i si seguís escrivint títols com "Sherlock", "Happy Valley" o "The virtues", estaria restant punts a aquest dur exercici. De fet, però, ningú no m'ho prohibeix, més enllà del meu propi compromís, i realment no crec que passés res si acabés aquest recull enumerant compulsivament sèries d'aquesta dècada que val molt la pena veure. Així, sense cap ordre, a la brava! "Game of Thrones", "Scape at Dannemora", "The Knick", "Hannibal", "Rectify", "Halt and catch fire", "Homeland", "Penny Dreadful", "Hit&Miss", "Unbelievable", "Bojack horseman", "P'tit Quinquin", "Over the garden wall", "After life", "The Kominsky method", "Killing eve", "Years and years", "The young pope", "Bodyguard", "Homecoming", "Big little lies", "The haunting of Hill House", "The missing", "The terror", "American Crime Story", "Feud", "Inside Nº 9", "Master of none", "Better things", "Broad city", "Atlanta", "Chernobyl", "Community", "Adventure time"...\n5 sèries amb protagonistes repetits: de "Living with yourself" a "Orphan black"\n5 sèries al salvatge oest: De "Deadwood" a "Godless"\n5 sèries que toquen la fibra: D'"After life" a "Tytgat chocolat"\n5 sèries nascudes d'altres sèries: els millors spin-offs\n5 sèries exprés. Capítols de menys de 15 minuts!\n5 sèries amb Oscars: de Julia Roberts a Martin Scorsese\n5 sèries, 5 estats d'ànim\nEls hereus de Jordi Fàbregas\nCornellà, 0 - Barça, 2. Els gols a "LaTdT"


Lectio divina on line 82 (Semana del 1 al 7 de julio) | Parròquia Sant Antoni Maria Claret\nLectio divina on line 82 (Semana del 1 al 7 de julio)\nQuan els apòstols van tornar, li explicaven detalladament tot el que havien fet, i Jesús se’ls va endur i es retirà amb ells en una ciutat, anomenada Betsaida. Però la gent, quan van saber-ho, el va seguir. Ell els acollia i els parlava del regnat de Déu i guaria tots els necessitats de salut.\nA la caiguda del dia, els Dotze van venir a dir-li:\n-Despatxa la gent; que se’n vagin als pobles i a les cases de pagès dels voltants, per allotjar-s’hi i procurar-se provisions. Perquè aquí estem a ple desert.\n-Nosaltres? –li varen dir-, si no tenim, més que cinc pans i dos peixos! Ves si hem d’anar nosaltres a comprar queviures per a tot aquest poble!\nEren, en efecte, uns cinc mil homes. Jesús va dir als seus deixebles:\n-Acomodeu-los per colles d’uns cinquanta.\nAixí van fer-ho, i van acomodar tothom. Prengué els cinc pans i els dos peixos, i, alçant els ulls al cel, els beneí, els partí i els donava als deixebles, perquè els servissin a la multitud. Tots en van menjar fins que en van tenir prou i van recollir les sobralles: dotze cabassos de bocins.\n(Lc 9, 10-17)\n¿T’havies adonat que la ‘Multiplicació dels pans’ és l’únic “miracle” repetit als 4 Evangelis?\n¿L’has pogut reflexionar a fons alguna vegada?\nQuè et suggereix aquest text per a la teva vida de fe?\nAquesta escena a Israel es recorda i commemora al nord del llac de Tiberíades, concretament al monestir benedictí d’Heptapegón, entre Cafarnaum i Genesaret. Però la relació de Lluc la situa a Betsaida, junt a la desembocadura del riu Jordà al mar de Galilea o Tiberíades.\nEls dotze apòstols venen d’una exitosa campanya missionera als pobles de l’entorn per a preparar-hi l’anada de Jesús. La predicació ha reeixit perquè la gent senzilla i popular compren el nou missatge de valoració de les persones, de cada persona, contraposada a la repressió imperial romana, al control de consciències des de Jerusalem i les prèdiques de rotllo gastat i interessat a les sinagogues cada dissabte. La gent està espiritualment i materialment afamada, per això escolta esperançada a Jesús i, en aquest cas, l’anunci de la seva presència imminent que en fan els apòstols.\nJesús els retira a Betsaida, al nord-est del llac a prop del Jordà, que descansin una mica. Però la gent, desenganyada de tot, els segueix i no els deixa en pau. Està delerosa d’escoltar Jesús. Es fa tard i els dotze volen dissoldre la gentada perquè es busquin la vida als entorns i passin la nit. Jesús s’hi oposa i els diu que ells mateixos, els dotze, els donin sopar. Però resulta que no hi ha despesa possible perquè no hi ha prou diners a la caixa ni botigues per anar a comprar. I per a repartir només hi ha cinc pans i dos peixos per a cinc mil homes...\nAquí ve la necessitat catequètica de desxifrar aquest relat. Val a dir que cinc mil homes més dones i mainada no els sumaven tots els habitants de la Galilea. Betsaida no és un desert sinó la frondosa desembocadura del Jordà. És impensable que en aquelles terres i aquells anys entre tanta gent no n’hi hauria molts que portaven algunes provisions als respectius sarrons i bosses. Desxifrem-ho: els 5 pans representen els Cinc Llibres de la Torà, la Llei de Moisès, i els dos peixos els dos Llibres dels Salms i Profetes... La gent, amb aquest patrimoni espiritual mal condimentat, passava fam i misèria espiritual. Però Jesús els fa seus i, des de la seva Persona divina, els transforma en el Nou Aliment d’Ell mateix, i que arribi a tothom. La redacció de Lluc ens remarca: “Prengué els cinc pans i els dos peixos, i, alçant els ulls al cel, els beneí, els partí i els donava...” És la mateixa fórmula que els Evangelistes usen en la Institució de l’Eucaristia. Per tant és Jesús que es fa “Pa baixat del cel” per a donar vida a tothom. Els ‘dotze cabassos’ de l’aliment que en resta indiquen que cada un dels ‘dotze’ apòstols n’agafi un i vagi a repartir-lo per tot el món... Per tant la literalitat de l’escena és clara i purament catequesi de les Primeres Comunitats. Un altre detall: Jesús ordena que es posin en cercles, d’una cinquantena de persones cada grup, és a dir, que es vegin les cares, que comentin, mengin i parlin en Comunitat. En el Nou Regne no hi haurà ni romans, ni temples de Jerusalem, ni institucions d’organització coercitives. Tots, alimentats per Jesús, es senten lliures, plenament realitzats com a persones i integrats en una Nova Comunitat.\nQuè va succeir realment, històricament? Cap relació ‘miraculosa’ de l’Evangeli és inventada del no res. Sempre hi ha un rerefons que desconeixem, però que intuïm. Podem conjecturar que moltes vegades els que seguien Jesús es trobarien amb la nit a sobre i, pel bon temps de l’àrea geogràfica de Palestina, passarien la nit tots plegats: Jesús, apòstols, deixebles, dones esperançades, gent... I tothom sempre menjaria quelcom perquè, tots amb tots, es repartirien les provisions que portaven...


Com utilitzar endolls de Burundi a Reunió\nConnectors, preses de corrent, adaptadors i altra informació necessària per viatjar des de Burundi a Reunió en aquesta pàgina. Si voleu un informe per a altres països, torneu a iniciar l’ assistent per trobar a adaptadors elèctrics per al vostre viatge aquí .\nTipus de taps: C, E. E.\n... i en Reunió utilitzaràs: (inclou Saint-Denis, El Cirque de Cilaos, Les Hautes Plaines.)\nPerfecte! Aixó està molt bé! No necessitareu cap adaptador de tensió (sempre són grans, pesats i no poden gestionar massa energia, és a dir, poden tenir problemes amb els assecadors). Podeu connectar els vostres dispositius a la xarxa elèctrica a Reunió sense necessitat d’un adaptador de tensió.\nPodreu connectar els dispositius directament a Reunió (llegiu altres seccions d’aquests informes quant a tensió, etc.). Potser necessitareu adaptadors per a alguns endolls, però normalment és més fàcil trobar adaptadors a la vostra destinació si el vostre endoll ja s’utilitza al país. De vegades, diferents ciutats utilitzen diferents sistemes, és possible que hagueu de fer una mica més de recerca. Si trobeu més informació, feu-nos-ho saber.


La CUP tampoc serà al Consell de la República de Puigdemont | Catalunya | EL PAÍS Catalunya\nEl diputat Carles Riera considera que anar a eleccions "no és un problema"\nBarcelona 22 OCT 2018 - 11:35\tCEST\nEl diputat de la CUP Carles Riera. EUROPA PRESS\nNi suport als pressupostos de Quim Torra. Ni participar en el procés constituent que impulsa el Govern. Ni tampoc en el Consell de la República de Carles Puigdemont. La CUP no vol sentir a parlar de res que suposi "mantenir l'autonomia". El diputat i portaveu del partit anticapitalista Carles Riera ha assegurat aquest dilluns a TV3: "Si no hi ha ruptura, si no hi ha autodeterminació, el Consell de la República és un element simbòlic, no ens hi podem implicar".\nEls anticapitalistes van decidir dissabte, en una reunió extraordinària a Palamós (Baix Empordà), que el seu suport al Govern i a les iniciatives legislatives serà més limitat en considerar que l'Executiu que presideix Torra ha renunciat a fer efectiva la república. Riera considera que un eventual escenari d'eleccions autonòmiques no és un problema. A partir d'aquest dissabte 27 d'octubre Torra podrà exercir la facultat de convocar eleccions a Catalunya. "No hem decidit provocar eleccions, aquest no és l'objectiu, però sí que volem tensionar al màxim i fer evident que cal seguir amb la via unilateral". Riera considera necessari reactivar l'esperit de l'1 i el 3 d'octubre de l'any passat: "Cal una reorganització popular".\nTorra es reuneix aquest matí a Waterloo (Bèlgica) amb Carles Puigdemont, després que l'expresident de la Generalitat mantingués diumenge una conversa telefònica amb el líder de Podem, Pablo Iglesias, amb el teló de fons de la negociació pressupostària. A la reunió, en la qual no participa la CUP, també hi assisteixen membres d'Òminum i de l'ANC.